smcproject/ml-wiki-sentences huggingface dataset:
ഏകാദശിയോടനുബന്ധിച്ചുള്ള ഏറ്റവും പ്രധാനപ്പെട്ട ചടങ്ങ് ഏകാദശിയുടെ തലേദിവസമായ ദശമി നാളിലെ എഴുന്നള്ളിപ്പാണ്.
ക്ഷേത്രത്തിലെ ആദ്യപ്രതിഷ്ഠയായ ശാസ്താവാണ് അന്നേദിവസം ശ്രീരാമനുപകരം എഴുന്നള്ളുന്നത്.
ഇത് മറ്റൊരു ക്ഷേത്രത്തിലും പതിവില്ലാത്ത കാര്യമാണ്.
മൂന്ന് ആനകളോടുകൂടിയ ശാസ്താവിന്റെ എഴുന്നള്ളത്ത് ആദ്യപ്രതിഷ്ഠ എന്ന നിലയിൽ കൊടുത്തുവരുന്ന ആദരവായി കണക്കാക്കപ്പെടുന്നു.
പഞ്ചവാദ്യത്തോടുകൂടിയാണ് എഴുന്നള്ളിപ്പ്.
എന്നാൽ, എഴുന്നള്ളിപ്പ് ശാസ്താവിനാണെങ്കിലും വിളക്ക് തേവർക്കുതന്നെയാണ് നടത്തുന്നത്.
ഏകാദശിനാളിൽ പുലർച്ചെയുള്ള നിയമവെടി, അന്നേദിവസത്തെ പരിപാടികൾക്കുള്ള നാന്ദിയാകുന്നു.
അന്നേദിവസത്തെ നിർമ്മാല്യദർശനം ഏറ്റവും പുണ്യകരമായി കണക്കാക്കപ്പെടുന്നു.
നിരവധി ഭക്തരാണ് ഈ ദിവസം ഭഗവദ്ദർശനത്തിനായി തൃപ്രയാറിലെത്തുന്നത്.
രാവിലെ എട്ടുമണിയ്ക്ക് ഇരുപത് ആനകളുടെ അകമ്പടിയോടെയുള്ള ശീവേലിയെഴുന്നള്ളിപ്പുണ്ടാകും.
വിശേഷദിവസങ്ങളിൽ മാത്രം പുറത്തെടുക്കുന്ന സ്വർണ്ണക്കോലത്തിലാണ് തേവരുടെ എഴുന്നള്ളത്.
പഞ്ചാരിമേളത്തോടെയാണ് ശീവേലി നടത്തുന്നത്.
ഉച്ചതിരിഞ്ഞ് കാഴ്ചശീവേലി, രാത്രി വിളക്കെഴുന്നള്ളത്ത് എന്നിവയും വിശേഷമാണ്.
ഗുരുവായൂരിലേതുപോലെ തൃപ്രയാറിലും ഏകാദശിനാളിൽ ഭക്തർക്ക് ഉച്ചയ്ക്ക് ഗോതമ്പുകഞ്ഞിയും പയറും കൂട്ടിയുള്ള പ്രസാദ ഊട്ടുണ്ട്.
എന്നാൽ, ഭഗവാന് സാധാരണപോലെയാണ്.
ദ്വാദശിനാളിൽ പുലർച്ചെ നാലുമണിവരെ വിളക്കുണ്ട്.
അതുകഴിഞ്ഞ് ഭഗവാൻ ശ്രീലകത്തേയ്ക്ക് തിരിച്ചെഴുന്നള്ളുന്നു.
ഗുരുവായൂരിലേതുപോലെ ഇവിടെയും ഏകാദശിദിവസം രാത്രിയിൽ ദ്വാദശിപ്പണം സമർപ്പണമുണ്ട്.
ഗുരുവായൂർ മാതൃകയിൽ തന്നെയാണ് ഈ ചടങ്ങും.
ശുകപുരം , പെരുവനം , ഇരിഞ്ഞാലക്കുട ഗ്രാമങ്ങളിലെ അഗ്നിഹോത്രികളായ നമ്പൂതിരിമാർക്കാണ് ഇത് സമർപ്പിയ്ക്കുന്നത്.
ഭഗവദ്പ്രതിനിധിയായി ആദ്യം ക്ഷേത്രം മേൽശാന്തി പണം കാഴ്ചവയ്ക്കുന്നു.
പിന്നീട് ഭക്തർ ഓരോരുത്തരായി പണം കാഴ്ചവയ്ക്കുന്നു.
രാവിലെ ഒമ്പതുമണിവരെ ചടങ്ങ് തുടരും.
ഒടുവിൽ, ഉച്ചയ്ക്കുള്ള ദ്വാദശി ഊട്ടോടെ ഏകാദശി മഹോത്സവം സമാപിയ്ക്കും.
ഏകാദശിയോടനുബന്ധിച്ച് 2010-ൽ തുടങ്ങിയ നൃത്തസംഗീതോത്സവം ചുരുങ്ങിയ കാലം കൊണ്ട് വൻ വിജയമായിട്ടുണ്ട്.
അഞ്ചുദിവസം നീണ്ടുനിൽക്കുന്ന പരിപാടിയിൽ ആദ്യദിവസം നൃത്തോത്സവവും പിന്നീടുള്ള ദിവസങ്ങളിൽ സംഗീതോത്സവവുമാണ് നടത്തുന്നത്.
നിരവധി കലാകാരന്മാർ ഇവിടെ വന്ന് കച്ചേരി അവതരിപ്പിയ്ക്കാറുണ്ട്.
അവസാനദിവസം നടത്തുന്ന പഞ്ചരത്ന കീർത്തനങ്ങളുടെ ആലാപനവും വളരെ വിശേഷമാണ്.
ആറാട്ടുപുഴ പൂരം
ക്ഷേത്രത്തിലെ മറ്റൊരു പ്രധാന വിശേഷമാണ് കേരളത്തിലെ ഏറ്റവും വലിയ ദേവമേളകളിലൊന്നായ മീനമാസത്തിലെ ആറാട്ടുപുഴ പൂരം.
ഈ ചടങ്ങിലെ നെടുനായകത്വം വഹിയ്ക്കുന്നത് തൃപ്രയാർ തേവരാണ്.
ശാസ്താക്കന്മാരും ഭഗവതിമാരും മാത്രം പങ്കെടുക്കുന്ന ഈ മേളയിൽ വരുന്ന ഏക വൈഷ്ണവദേവനും തേവരാണ്.
മീനമാസത്തിൽ മകയിരം നാളിൽ നടക്കുന്ന മകയിരം പുറപ്പാടോടെയാണ് തൃപ്രയാർ ക്ഷേത്രത്തിൽ ചടങ്ങുകളുടെ തുടക്കം.
അന്ന് ഉച്ചതിരിഞ്ഞ് കർക്കടകം രാശി ലഗ്നമായി വരുന്ന സമയത്താണ് തേവരുടെ എഴുന്നള്ളത്ത്.
ക്ഷേത്രം ഊരാണ്മക്കാരായ ചേലൂർ, പുന്നപ്പിള്ളി, ജ്ഞാനപ്പിള്ളി എന്നീ ഇല്ലക്കാരുടെ അനുമതിയോടെയാണ് ഉത്സവത്തിന് തുടക്കം കുറിയ്ക്കുന്നത്.
ഇവർ ക്ഷേത്രത്തിലെത്തി പാണികൊട്ടാൻ അനുമതി നൽകിയാൽ മാത്രമേ എഴുന്നള്ളിപ്പ് പാടുള്ളൂ എന്നാണ് ചിട്ട.
തുടർന്ന് 'തൃക്കോൽ ശാന്തി' എന്ന സ്ഥാനപ്പേരുള്ള ശാന്തിക്കാരൻ തേവരെ ശ്രീകോവിലിന് മുന്നിലുള്ള നമസ്കാരമണ്ഡപത്തിലേയ്ക്ക് എഴുന്നള്ളിയ്ക്കുന്നു.
തദവസരത്തിൽ 101 കതിനവെടി മുഴങ്ങുന്നുണ്ടാകും.
തന്ത്രിയും ശാന്തിക്കാരും ദേവസ്വം ഭാരവാഹികളും ഭക്തരും തേവരെ നിറപറയോടെയും നിലവിളക്കുകളോടെയും സ്വീകരിയ്ക്കുന്നു.
ഇതോടനുബന്ധിച്ചുതന്നെ ബ്രാഹ്മണിപ്പാട്ടും നടത്തുന്നുണ്ടാകും.
പിന്നീട് അഞ്ച് ആനകളുടെ അകമ്പടിയോടെ തേവർ സ്വർണ്ണക്കോലത്തിൽ പുറത്തേയ്ക്ക് എഴുന്നള്ളുന്നു.
ക്ഷേത്രത്തിൽ നിന്ന് ഒരു കിലോമീറ്റർ അകലെയുള്ള സേതുകുളത്തിലെ ആറാട്ടിനാണ് ഭഗവാൻ എഴുന്നള്ളുന്നത്.
എഴുന്നള്ളിപ്പിന് അകമ്പടിയായി പാണ്ടിമേളമുണ്ടാകും.
സാധാരണ ക്ഷേത്രങ്ങളിൽ നടക്കുന്ന ആറാട്ടിന്റെ അതേ ചടങ്ങുകളാണ് ഇവിടെയും ആറാട്ടിന്.
തേവരോടൊപ്പം നിരവധി ഭക്തരും ആറാടുന്നു.
തുടർന്നുള്ള ദിവസങ്ങളിൽ നാട്ടിലെ വിവിധ സ്ഥലങ്ങളിൽ തേവരെ എഴുന്നള്ളിയ്ക്കും.
ഇവയോടെല്ലാം അനുബന്ധിച്ച് വിവിധ കുളങ്ങളിൽ ആറാട്ടുമുണ്ട്.
തിരുവാതിര നാളിൽ രാവിലെ ക്ഷേത്രനടയിൽ തന്നെ പൂരം നടത്തുന്നു. 'നടയ്ക്കൽ പൂരം' എന്നാണ് ഇതിന്റെ പേര്.
അന്ന് ക്ഷേത്രത്തിന്റെ തൊട്ടടുത്തുള്ള പുത്തൻകുളത്തിലാണ് ആറാട്ട്.
അന്ന് ഉച്ചതിരിഞ്ഞ് കാട്ടൂർ പൂരത്തിന് തേവർ പുറപ്പെടുന്നു.
തൃപ്രയാറിൽ നിന്ന് ഏറെ ദൂരെ കിടക്കുന്ന കാട്ടൂരിലേയ്ക്ക് വലപ്പാട് , ഇടത്തിരുത്തി വഴിയാണ് തേവരുടെ എഴുന്നള്ളത്ത്.
പോകുന്ന വഴികളിലെല്ലാം നിയമവെടിയുണ്ടാകും.
ഇടത്തുരുത്തിയിലെത്തിയാൽ എഴുന്നള്ളത്ത് തോണിയിലാണ്.
തുടർന്ന് ആനപ്പുറത്തേറി അടുത്തുള്ള മുതലക്കുന്ന് മനപ്പറമ്പിലേയ്ക്കും പിന്നീട് കാട്ടൂർ ശ്രീകൃഷ്ണസ്വാമിക്ഷേത്രത്തിലേയ്ക്കും എഴുന്നള്ളും.
പിറ്റേന്ന് ( പുണർതം നാളിൽ) പുലർച്ച വരെ ചടങ്ങുകൾ തുടരും.
തുടർന്ന് തിരിച്ച് തൃപ്രയാറിലേയ്ക്ക് എഴുന്നള്ളുന്ന തേവർ പുത്തൻകുളത്തിൽ വീണ്ടും ആറാടി ചടങ്ങുകൾ പൂർത്തിയാക്കുന്നു.
അന്നുതന്നെയാണ് ബ്ലാഹയിൽ കുളത്തിലെയും കുറുക്കൻ കുളത്തിലെയും ആറാട്ടുകളും.
സന്ധ്യയ്ക്കുള്ള കുറുക്കൻ കുളത്തിൽ ആറാട്ടിനെത്തുന്ന ആരെയും 'കുറുക്കാ' എന്നു വിളിയ്ക്കാമെന്ന് കഥയുണ്ട്.
മറ്റ് ശ്രീരാമക്ഷേത്രങ്ങളിൽ നിന്ന് വ്യത്യസ്തമായി ഇവിടെ ഭഗവാന്റെ ജന്മദിനമായ രാമനവമി വൻ ആഘോഷമായി കണ്ടുവരുന്നില്ല.
അതിനുകാരണം, ഭഗവാൻ ആറാട്ടും പറയെടുപ്പുമായി യാത്രയിലായിരിയ്ക്കും എന്നതാണ്.
ഇപ്പോൾ രാമനവമി വിപുലമാക്കാൻ പദ്ധതികൾ നടത്തിവരുന്നു.
പൂയം നാളിൽ രാവിലെ വെന്നിയ്ക്കലിൽ പറയെടുപ്പും കോതക്കുളത്തിൽ ആറാട്ടും നടത്തുന്ന തേവർ തുടർന്ന് സമീപഗ്രാമമായ പൈനൂരിലെ പാടത്ത് ചാലുകുത്താൻ പോകും.
അന്ന് വൈകീട്ട് രാമൻകുളത്തിലാണ് ആറാട്ട്.
ആയില്യം നാളിൽ സന്ധ്യയ്ക്കാണ് പുഴയുടെ കിഴക്കേക്കരയിലെ ഗ്രാമങ്ങളിൽ പ്രദക്ഷിണം നടത്താൻ തേവർ പള്ളിയോടത്തിൽ പോകുന്നത്.
വിശേഷാൽ പൂജകൾക്കുശേഷം തേവരുടെ തിടമ്പ് പള്ളിയോടത്തിൽ ഇറക്കിവയ്ക്കുന്നു.
കൂടെ ഒരു കുത്തുവിളക്കുമുണ്ടാകും.
തൃക്കോൽ ശാന്തിയാണ് തോണി തുഴയുന്നത്.
കുടശ്ശാന്തി തിടമ്പ് പിടിയ്ക്കുന്നു.
തേവർ പുറപ്പെടുന്നതിന്റെ മുന്നോടിയായി 101 കതിനവെടി മുഴങ്ങും.
ഈ സമയത്ത് കിഴക്കേക്കരയിൽ ഭഗവാനെ സ്വീകരിയ്ക്കാൻ നിരവധി ആളുകൾ കാത്തുനിൽക്കുന്നുണ്ടാകും.
തോണി കിഴക്കേക്കരയിലെത്തുമ്പോൾ അവിടെയും കതിനവെടി മുഴങ്ങും.
തുടർന്ന്, ഊരാളന്മാരുടെയും തന്ത്രിയുടെയും ഇല്ലങ്ങളിൽ പറയെടുപ്പും എഴുന്നള്ളത്തുമുണ്ടാകും.
തിരിച്ചുവരുന്ന വഴിയിൽ ആനേശ്വരം ശിവക്ഷേത്രത്തിനടുത്തുകൂടെ പോകുമ്പോൾ വാദ്യമേളങ്ങൾ നിർത്തിയും ആനകളുടെ കുടമണികൾ അഴിച്ചുമാറ്റിയുമാണ് യാത്ര.
ആനേശ്വരത്തപ്പനിൽ നിന്ന് തേവർ അരിയും നാളികേരവും കടം വാങ്ങിയെന്നും അത് തിരിച്ചടച്ചിട്ടില്ലെന്നുമാണ് വിശ്വാസം.
മകം നാളിൽ വിശേഷാൽ ചടങ്ങുകളൊന്നും തന്നെയില്ല.
പൂരം നാളിൽ സന്ധ്യയ്ക്ക് ഭഗവാൻ വീണ്ടും പള്ളിയോടം കടക്കുകയും അർദ്ധരാത്രിയോടെ ആറാട്ടുപുഴയിലെത്തുകയും ചെയ്യുന്നു.
ഇതിനിടയിൽ, ചിറയ്ക്കൽ എന്ന സ്ഥലത്തുവച്ച് കൂടൽമാണിക്യസ്വാമി ജ്യേഷ്ഠനായ തൃപ്രയാർ തേവരെ കണ്ടുമുട്ടുന്നു.
സന്ധ്യയോടെ അത്താഴപ്പൂജ കഴിഞ്ഞ് നടയടച്ചുകൊണ്ടുള്ള വരവാണ്.
ഈയൊരു സംഗമം ശ്രദ്ധേയമാണ്.
അർദ്ധരാത്രി ആറാട്ടുപുഴയ്ക്കടുത്തുള്ള കൈതവളപ്പിലെത്തുന്ന തേവരെ, ആറാട്ടുപുഴ ശാസ്താവ് സ്വീകരിയ്ക്കുന്നു.
പതിവുപോലെ പാണ്ടിമേളവും ആചാരവെടിയും ഇതിനുമുണ്ടാകും.
അന്ന് അർദ്ധരാത്രിയുള്ള കൂട്ടിയെഴുന്നള്ളിപ്പിൽ, ചേർപ്പിലമ്മയെയും ഊരകത്തമ്മയെയും ഇരുവശങ്ങളിലും ചേർത്ത് തൃപ്രയാറപ്പൻ നടുക്കും, മറ്റുള്ള ദേവീദേവന്മാർ വശങ്ങളിലുമായി നിൽക്കുന്നു.
ഭൂമീദേവിയുടെ അവതാരമായ ചേർപ്പിലമ്മ ഭഗവാന്റെ വലതും, മഹാലക്ഷ്മിയുടെ അവതാരമായ ഊരകത്തമ്മ ഭഗവാന്റെ ഇടതുമാണ് നിൽക്കുന്നത്.
അവതാരരൂപം (ശ്രീരാമൻ) വിട്ട് ശ്രീ-ഭൂമീസമേതനായ മഹാവിഷ്ണുവായി തദ്സമയം തൃപ്രയാറപ്പൻ മാറുന്നു.
പിറ്റേന്ന് ( ഉത്രം നാൾ) രാവിലെ വരെ ചടങ്ങുകൾ തുടരും.
ഉത്രം നാളിൽ ക്ഷേത്രങ്ങളിൽ ഉത്രം വിളക്ക് ആഘോഷിയ്ക്കുന്നു.
ഈ സമയത്ത്, ആറാട്ടുപുഴയിൽ, കരുവന്നൂർപ്പുഴയിലുള്ള മന്ദാരക്കടവിൽ ഗംഗാദേവിയുടെ സാന്നിദ്ധ്യമുണ്ടാകുമെന്നാണ് വിശ്വാസം.
അന്ന് അർദ്ധരാത്രിയാണ് ആറാട്ട്.
ആദ്യം, കടലാശ്ശേരി പിഷാരിയ്ക്കൽ ഭഗവതിയാണ് ആറാടുന്നത്.
ജലത്തിലുള്ള സമസ്ത വിഷാണുക്കളും പിഷാരിയ്ക്കലമ്മയുടെ ആറാട്ടോടെ നീങ്ങുന്നു എന്നാണ് വിശ്വാസം.
തുടർന്ന് ഓരോരുത്തരായി ആറാടുന്നു.
അവസാനമാണ് തേവരുടെ ആറാട്ട്.
നിരവധി ഭക്തരും ഈ സമയത്ത് ആറാടി പുണ്യം ഏറ്റുവാങ്ങുന്നു.
പിന്നീട്, ഊരകത്തമ്മയും തൃപ്രയാറപ്പനും കൂടി ക്ഷേത്രം പ്രദക്ഷിണം വയ്ക്കുന്നു.
അവസാനം യാത്രയയപ്പാണ്.
ആതിഥേയനായ ആറാട്ടുപുഴ ശാസ്താവ്, അതിഥികളെ ഓരോന്നായി യാത്രയാക്കുന്നു.
ഏഴുകണ്ടം വരെ ചെന്നാണ് ഓരോരുത്തരെയും യാത്രയാക്കുന്നത്.
ഇതിന് മുന്നോടിയായി ആനകൾ ഉപചാരം ചൊല്ലിപ്പിരിയുന്ന ചടങ്ങുണ്ട്.
രാജകീയചിഹ്നമായ കിരീടം ഒഴിവാക്കിയാണ് മുഖ്യാതിഥിയായ തേവരുടെ മടക്കയാത്ര.
ആറാട്ടുപുഴ ശാസ്താവിന്റെ ജ്യോതിഷി, അടുത്ത വർഷത്തെ പൂരത്തിന്റെ തീയതി പ്രഖ്യാപിയ്ക്കുന്നു.
ആ തീയതി മനസ്സിൽ വച്ചാണ് ഓരോരുത്തരും മടങ്ങിപ്പോകുന്നത്.
സീതാദേവിയെ വീണ്ടെടുക്കാനുള്ള ശ്രമത്തിനിടയിൽ കടലിനു കുറുകെ ചിറകെട്ടിയതിന്റെ ഓർമ്മയ്ക്കായി എല്ലാ വർഷവും കന്നിമാസത്തിലെ തിരുവോണനാളിൽ തൃപ്രയാർ തേവർ സേതു നിർമ്മിക്കുന്നയിടമാണ് തൃപ്രയാറിനടുത്തുള്ള ചെമ്മാപ്പിള്ളിയിലെ ശ്രീരാമൻ ചിറ.
ചിറ നിർമ്മാണ സമയത്ത് പങ്കെടുത്ത് സേതുബന്ധനത്തിൽ ഒരു പിടി മണ്ണ് സമർപ്പിക്കുന്നത് ഭക്തർ പുണ്യമായി കരുതുന്നു.
അന്ന് മണ്ണു വാരിയിടുന്നതിന് സാധിക്കാത്തവർ പിന്നീട് തൃപ്രയാർ ക്ഷേത്രത്തിൽ ദർശനം നടത്തിയതിനു ശേഷം ഇവിടെ വന്ന് സ്വന്തം വാസസ്ഥലത്ത് നിന്നും ശേഖരിച്ച ഒരു പിടി മണ്ണ് സമർപ്പിക്കാറുണ്ട്.
മണ്ണ് സമർപ്പിക്കുന്ന ചടങ്ങാണ് സേതുബന്ധന വന്ദനം
ശ്രീരാമൻ ചിറയിൽ സേതുബന്ധനം നടത്തുന്നതിനും, ആറാട്ടുപുഴ  പങ്കെടുക്കുന്നതിനും മാത്രമാണ് തൃപ്രയാർ ക്ഷേത്രനട നേരത്തെ അടയ്ക്കുന്നത്.
സേതുബന്ധനത്തിനായി ക്ഷേത്രനട അടച്ചതിനു ശേഷം ആരും തന്നെ കിഴക്കേനടയിലേക്കു പ്രവേശിക്കുവാനും പാടില്ലത്രെ.
തൃപ്രയാർ തേവർ മുതലപ്പുറത്ത് കയറിയാണ് ചിറകെട്ടുന്നതിനു പോകുന്നത്.
നട അടയ്ക്കുന്ന സമയത്ത് മീനൂട്ടുകടവിൽ അസാധാരാണമായ തിരയിളക്കം കാണാനാവുമെന്ന് പൂർവ്വികർ സാക്ഷ്യപ്പെടുത്തിയിട്ടുണ്ട്.
ഗുരുവായൂരിലെ ദർശനം പൂർത്തിയാകണമെങ്കിൽ സമീപത്തുള്ള മമ്മിയൂർ ശിവ-പാർവ്വതി-വിഷ്ണുക്ഷേത്രത്തിലും പോകണമെന്ന് പറയുന്നതുപോലെ തൃപ്രയാറിലെ ദർശനം പൂർത്തിയാകണമെങ്കിൽ ശ്രീരാമൻ ചിറയിലും പോകണമെന്നാണ് ഭക്തജനവിശ്വാസം.
എന്നാൽ എന്തെങ്കിലും കാരണവശാൽ അതിനു കഴിഞ്ഞില്ലെങ്കിൽ ക്ഷേത്രദർശനം നടത്തുന്നതിനിടയിൽ ശ്രീകൃഷ്ണക്ഷേത്രത്തിനുമുമ്പിലെത്തി വടക്കുകിഴക്കേമൂലയിലേക്കുനോക്കി വന്ദിച്ചാലും മതിയെന്നും പറയപ്പെടുന്നു.
എത്തിച്ചേരാനുള്ള വഴി ജില്ലാ ആസ്ഥാനമായ തൃശൂരിൽ നിന്ന് - വാടാനപ്പള്ളി വഴി - ഏകദേശം 24 കി.
ഏതാണ്ട് 35 മിനിറ്റ് യാത്ര.
ഗുരുവായൂർ ശ്രീകൃഷ്ണക്ഷേത്രത്തിൽ നിന്ന് - ദേശീയപാത 66 (NH 66) വഴി  23 കി.
മി. ദൂരം - ഏകദേശം 35 മിനിറ്റ് അകലെ.
കൊടുങ്ങല്ലൂർ ഭഗവതി ക്ഷേത്രം - ദേശീയപാത (NH 66) വഴി ഏകദേശം 48 കി.
മി. ദൂരം, ഏതാണ്ട്  ഒന്നേകാൽ മണിക്കൂർ അകലെ.
എറണാകുളത്ത് നിന്നും - ദേശീയപാത വഴി(NH 66)- ഏതാണ്ട് 60 കി.
മി. - ഏതാണ്ട് ഒന്നേമുക്കാൽ മണിക്കൂർ ദൂരം.
കാടാമ്പുഴ ഭഗവതി ക്ഷേത്രം - ഏതാണ്ട് 78 കി.
മി - ദേശീയപാത NH 66 വഴി ചിത്രങ്ങൾ തൃപ്രയാർ ക്ഷേത്രം ചുമർവിളക്ക് മീനൂട്ട് ബ്രഹ്മചാരി പ്രവിത്കുമാർ ശ്രീരാമൻ ചിറയിൽ സേതുബന്ധനവന്ദനം നടത്തുന്നു ചുറ്റമ്പലം ശ്രീരാമൻ ചിറ, ചെമ്മാപ്പിള്ളി (Sreeraman Chira) അവലംബം Thriprayar Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | origmonth= ignored ( help ) ↑ {{ cite book }} : Cite has empty unknown parameter: | coauthors= ( help ) ↑ {{ cite news }} : Check date values in: | accessdate= and | date= ( help )
മുസ്‌ലിം ഇംഗ്ലീഷ് വിലാസം https://ml.wikipedia.org/wiki/Muslim
ഇസ്‌ലാം മതത്തിൽ വിശ്വസിക്കുന്നവരെയാണ് മുസ്ലിം (അറബി: ;مسلم‎ ) എന്ന പേരുകൊണ്ടുദ്ദേശിക്കുന്നത് (സ്ത്രീ ലിംഗം : മുസ്‌ലിമ, (അറബി: مسلمة‎)).
ഖുർ‌ആൻ , ആദം നൂഹ് ഈസ മൂസ മുഹമ്മദ് തുടങ്ങിയ നിരവധി പ്രവാചകന്മാരെ പരിചയപ്പെടുത്തുന്നുണ്ട്.
ദൈവത്തിന്‌ സർ‌വ്വം സമർപ്പിച്ച് ജീവിക്കുകയും, ദൈവ സന്ദേശം പ്രചരിപ്പിക്കുകയും, ദൈവത്തിന്റെ മഹത്ത്വം ഉയർത്തിപ്പിടിച്ചവരുമായ ഈ പ്രവാചകരെല്ലാം മുസ്‌ലിമാണെന്നാണ് ഇസ്‌ലാമിന്റെ കാഴ്ചപ്പാട്.
മുസ്‌ലിം - مسلم - എന്ന പദത്തിന്നർഥം അല്ലാഹുവിന് സർവസ്വവും സമർപ്പിച്ചവർ എന്നാണ്.
ഇത് ഇസ്‌ലാം മത വിശ്വാസികളെ അഭിസംബോധന ചെയ്യുന്ന പ്രയോഗമാണ്‌.
അന്ത്യ പ്രവാചകനായ മുഹമ്മദ് നബി(സ)ക്ക് ശേഷം ഒരാൾ മുസ്‌ലിം ആകുന്നതിന് തൌഹീദ് തൌഹീദിന്റെ വചനം മനസ്സിലുറപ്പിച്ച് നാവുകൊണ്ട് ഉച്ചരിക്കേണ്ടതൂണ്ട്.
ദൈവമല്ലാതെ ആരാധനക്കർഹനില്ലെന്നും, മുഹമ്മദ്(സ) ദൈവത്തിന്റെ പ്രവാചകനാണെന്നു’(അറബി:ലാ ഇലാഹ ഇല്ലല്ലാഹു മുഹമ്മദുറസൂലുല്ലാഹ്) മാണത്.
ഈ ലോകത്ത് മനുഷ്യേതരമായ എല്ലാ ജീവജാലങ്ങളും വസ്തുക്കളും ദൈവത്തിന്റെ ബോധനത്തിനനുസൃതമയി നിലകൊള്ളുകയും അതിനെതിരായി പ്രവർത്തിക്കാതിരിക്കുകയും ചെയ്യുന്നതു കൊണ്ട് അവയെല്ലാം ദൈവത്തിനു പൂർണ്ണമായും കീഴൊതുങ്ങിയവർ അഥവാ മുസ്‌ലിം ആണെന്നാണ് ഖുർആനിന്റെ കാഴ്ചപ്പാട്.
പ്രാദേശിക സം‌ജ്ഞകൾ‌
മലബാറിൽ‌ ഇസ്ലാം‌മത വിശ്വാസികളെ മാപ്പിളമാർ‌ എന്നും‌ വിളിക്കുന്നു.
ജനസംഖ്യ ചൈനയിലടക്കം ലോകത്തിന്റെ പല ഭാഗങ്ങളിലും മുസ്‌ലിംകളെ കാണാം
ലോകത്ത് 19.2 ശതമാനമാണ് മുസ്‌ലിം ജനസംഖ്യ.
ഇതും കാണുക യൂറോപ്പിലെ ഇസ്ലാം അവലംബം ↑ ↑ ↑ ↑ http://www.telegraph.co.uk/news/main.jhtml?xml=/news/2008/03/31/wvatican131.xml Muslims എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡേവിഡ് ബേക്കർ ഇംഗ്ലീഷ് വിലാസം https://ml.wikipedia.org/wiki/David_Baker_(biochemist)
ഒരു അമേരിക്കൻ ബയോകെമിസ്റ്റും കമ്പ്യൂട്ടേഷണൽ ബയോളജിസ്റ്റുമാണ് ഡേവിഡ് ബേക്കർ (ജനനം: 1962 ഒക്ടോബർ 6, വാഷിംഗ്ടണിലെ സിയാറ്റിൽ).
പ്രോട്ടീനുകളുടെ ത്രിമാന ഘടന പ്രവചിക്കാനും രൂപകൽപ്പന ചെയ്യാനുമുള്ള മാർഗ്ഗങ്ങൾ അദ്ദേഹം മുന്നോട്ട് വച്ചിട്ടുണ്ട്.
ഹെൻ‌റിയേറ്റ, ഓബ്രി ഡേവിസ് എൻ‌ഡോവ്ഡ് ബയോകെമിസ്ട്രി പ്രൊഫസറും വാഷിംഗ്ടൺ യൂണിവേഴ്സിറ്റിയിലെ ജീനോം സയൻസസ്, ബയോ എഞ്ചിനീയറിംഗ്, കെമിക്കൽ എഞ്ചിനീയറിംഗ്, കമ്പ്യൂട്ടർ സയൻസ്, ഫിസിക്സ് എന്നിവയുടെ അനുബന്ധ പ്രൊഫസറുമാണ്.
ബയോമോളികുലർ സ്ട്രക്ചർ പ്രവചനവും ഡിസൈൻ സോഫ്റ്റ്വെയറും വികസിപ്പിക്കുന്ന ലാബുകളുടെയും ഗവേഷകരുടെയും കൺസോർഷ്യമായ റോസെറ്റ കോമൺസിന്റെ ഡയറക്ടറായി അദ്ദേഹം സേവനമനുഷ്ഠിക്കുന്നു.
ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ട് അന്വേഷകനും യുണൈറ്റഡ് സ്റ്റേറ്റ്സ് നാഷണൽ അക്കാദമി ഓഫ് സയൻസസിലെ അംഗവുമാണ്.
വാഷിംഗ്ടൺ യൂണിവേഴ്സിറ്റി ഇൻസ്റ്റിറ്റ്യൂട്ട് ഫോർ പ്രോട്ടീൻ ഡിസൈനിന്റെ ഡയറക്ടർ കൂടിയാണ് അദ്ദേഹം.
പ്രോട്ടീൻ ഡിസൈനിങുമായി ബന്ധപ്പെട്ട പ്രവർത്തനങ്ങൾക്ക് 2024-ലെ രസതന്ത്രത്തിനുള്ള നോബൽ സമ്മാനം അദ്ദേഹത്തിന് ലഭിച്ചു ജീവിതം
ബേക്കർ കാലിഫോർണിയ യൂണിവേഴ്‌സിറ്റി, ബെർക്ക്‌ലിയിലെ ബയോകെമിസ്ട്രിയിൽ റാണ്ടി സ്‌കെക്മാന്റെ ലബോറട്ടറിയിൽ ബിരുദം നേടി.
അവിടെ പ്രോട്ടീൻ ഗതാഗതം, യീസ്റ്റിലെ ട്രാഫിക്കിങ്ങ് എന്നിവയിൽ പ്രധാനമായും പ്രവർത്തിച്ചു.
സാൻ ഫ്രാൻസിസ്കോയിലെ കാലിഫോർണിയ സർവകലാശാലയിലെ ഡേവിഡ് അഗാർഡിനൊപ്പം അദ്ദേഹം പോസ്റ്റ്ഡോക്ടറൽ ജോലി ചെയ്തു.
പ്രോട്ടീൻ ഫോൾഡിങ്ങിനെക്കുറിച്ചുള്ള തന്റെ പ്രവർത്തനത്തിന് ബേക്കറിന് 2008 ലെ ബയോഫിസിക്സിലെ സാക്ലർ ഇന്റർനാഷണൽ പ്രൈസും ലൈഫ് സയൻസസിലെ 2021 ബ്രേക്ക്‌ത്രൂ സമ്മാനവും ലഭിച്ചു .
2009 ൽ അമേരിക്കൻ അക്കാദമി ഓഫ് ആർട്സ് ആൻഡ് സയൻസസിന്റെ ഫെലോ ആയി ബേക്കർ തിരഞ്ഞെടുക്കപ്പെട്ടു യു‌ഡബ്ല്യുവിലെ മറ്റൊരു ബയോകെമിസ്റ്റായ ഹന്നെലെ റൂഹോള-ബേക്കറുമായി അദ്ദേഹം വിവാഹിതനായി.
അവർക്ക് രണ്ടു കുട്ടികൾ ഉണ്ട്.
അബ് ഇനീഷ്യോ പ്രോട്ടീൻ ഘടന പ്രവചനത്തിനായി ബേക്കറിന്റെ ഗ്രൂപ്പ് റോസെറ്റ അൽഗോരിതം വികസിപ്പിച്ചെടുത്തു, ഇത് റോസെറ്റ @ ഹോം , ഫോൾഡിറ്റ് എന്ന വിതരണ കമ്പ്യൂട്ടിംഗ് പ്രോജക്റ്റിലേക്ക് വ്യാപിപ്പിച്ചു.
പ്രോട്ടീൻ കോംപ്ലക്സുകൾക്കും വ്യക്തിഗത പോളിപെപ്റ്റൈഡ് ശൃംഖലകൾക്കുമായി ഘടനാപരമായ മോഡലുകൾ നിർമ്മിക്കുകയാണ് പദ്ധതിയുടെ ലക്ഷ്യം.
റോസെറ്റ പ്രോട്ടോക്കോളിന്റെ സ്വമേധയാ സഹായിക്കുന്നതും യാന്ത്രികവുമായ വകഭേദങ്ങൾ ഉൾപ്പെടെ, അബ് ഇനീഷ്യോ രീതികൾ ഉപയോഗിച്ച് സി‌എസ്‌പി ഘടന പ്രവചന പരീക്ഷണത്തിൽ ഗ്രൂപ്പ് പ്രത്യേകത പുലർത്തുന്നു.
അദ്ദേഹത്തിന്റെ ഗ്രൂപ്പിലെ അംഗങ്ങൾ പ്രോട്ടീൻ ഡിസൈൻ രംഗത്ത് സജീവമാണ്;  ടോപ്പ് 7 എന്നറിയപ്പെടുന്ന ഒരു പ്രോട്ടീൻ രൂപകൽപ്പന ചെയ്യുന്നതിലൂടെ അവ ശ്രദ്ധേയമാണ്.
പ്രോട്ടീൻ ഘടനയുടെയും പ്രവർത്തനത്തിന്റെയും കണക്കുകൂട്ടൽ പ്രവചനത്തിനുള്ള രീതികളുടെ വികാസത്തിന് പ്രാഥമികമായി അറിയാമെങ്കിലും, ബയോളജിയുടെ പരീക്ഷണാത്മക വിലയിരുത്തൽ നടത്തുന്നതിന് കമ്പ്യൂട്ടേഷണൽ രീതികൾ ഉപയോഗിക്കുന്നതിലും അദ്ദേഹത്തിന് താൽപ്പര്യമുണ്ട്; അദ്ദേഹത്തിന്റെ ലബോറട്ടറി ഒരു സജീവ പരീക്ഷണാത്മക ബയോകെമിസ്ട്രി ഗ്രൂപ്പ് പരിപാലിക്കുന്നു.
2016 ൽ ഇൻഫോസിസ് സമ്മാനത്തിനായി ലൈഫ് സയൻസസ് ജൂറിയിലും സേവനമനുഷ്ഠിച്ചു.
സ്റ്റേജുകളിൽ
2018 ഡിസംബറിൽ കാലിഫോർണിയയിലെ സാൻ ഡീഗോയിൽ നടന്ന "ആന്റിബോഡി എഞ്ചിനീയറിംഗ്, ചികിത്സാ" സമ്മേളനത്തിൽ ബേക്കർ സംസാരിച്ചു.
2019 ഏപ്രിലിൽ, കാനഡയിലെ വാൻ‌കൂവറിൽ‌ TED2019 ൽ‌ "പുതിയ പ്രോട്ടീനുകൾ‌ രൂപകൽപ്പന ചെയ്യുന്നതിലൂടെ ഞങ്ങൾക്ക് പരിഹരിക്കാൻ‌ കഴിയുന്ന 5 വെല്ലുവിളികൾ‌" എന്ന തലക്കെട്ടിൽ‌ ഒരു ടെഡ് പ്രസംഗം ബേക്കർ‌ നൽകി.
അവലംബം പുറത്തേക്കുള്ള കണ്ണികൾ David Baker online talk: "Crowd Sourcing Protein Folding: Rosetta@Home and FoldIt" Archived 2017-07-02 at the Wayback Machine .
David Baker online seminar: "Introduction to Protein Design" Archived 2016-04-01 at the Wayback Machine .
David Baker online seminar: "Design of New Protein Functions" Archived 2016-04-01 at the Wayback Machine .
ശുക്ലം (വിവക്ഷകൾ)
ശുക്ലം എന്ന പദത്തിന് വ്യത്യസ്ത അർത്ഥങ്ങളുണ്ട്.
ശുക്ലം എന്നാൽ വെളുത്ത എന്നർത്ഥം (ഉദാ: ശുക്ലയജുർ‌വേദം, ശുക്ലാംബരം മുതലായ പദങ്ങളിൽ ഈ അർത്ഥമാണ് ഉള്ളത്.) രേതസ് എന്ന അർത്ഥത്തിലും ശുക്ലം എന്ന പദം ഉപയോഗിക്കുന്നു.
പുരുഷന്മാരുടെ ലൈംഗിക സ്റവത്തെ ശുക്ലം (സെമെൻ) എന്ന് വിളിക്കുന്നു.
ഇതിൽ പുരുഷ ബീജം അടങ്ങിയിട്ടുണ്ട്.
പ്രകാശ്‌ വർമ
അന്താരാഷ്ട്രതലത്തിൽ ശ്രദ്ധ നേടിയ ഇന്ത്യൻ പരസ്യചിത്ര സംവിധായകനാണ് പ്രകാശ്‌ വർമ.
വൊഡോഫോൺ സൂസൂ പരസ്യങ്ങളാണ് അദ്ദേഹത്തെ പ്രശസ്തിയിലെത്തിച്ചത്.
ബാംഗ്ലൂർ കേന്ദ്രമായുള്ള പരസ്യചിത്ര സ്ഥാപനമായ "നിർവാന"യുടെ സ്ഥാപക ഉടമസ്ഥരാണ് പ്രകാശും അദ്ദേഹത്തിന്റെ ഭാര്യ 
സ്നേഹ ഐപ്പും.
ഇന്ന് ഇന്ത്യൻ പരസ്യനിർമ്മാണ രംഗത്ത് മുൻനിരയിലുള്ള സ്ഥാപനമാണ്‌ നിർവാന.
നിർവാനയുടെ എക്സിക്യൂട്ടീവ് പ്രോഡ്യുസറായ സ്നേഹ ഐപാണ് പ്രകാശിന്റെ ഭാര്യ.
ബാംഗ്ലൂരിൽ സ്ഥിരതാമസമായ ഇവർക്ക് 3 കുട്ടികളുണ്ട്.
2014 ബെർലിൻ അന്താരാഷ്ട്ര ക്രാഫ്റ്റ് മേളയിൽ ജൂറി അംഗമായിരുന്നു സ്നേഹ.
പരസ്യചിത്രങ്ങൾക്ക് മുൻപ്
ആലപ്പുഴ എസ്.ഡി കോളേജിൽ നിന്നും ‍ബിരുദപഠനം പൂർത്തിയാക്കിയ ശേഷം സിനിമാസംവിധാന മോഹവുമായി മലയാളസിനിമയിൽ സംവിധാനസഹായിയായി പ്രവർത്തിച്ചു.
ലോഹിതദാസ് , വിജി തമ്പി എന്നിവരുടെ ചിത്രങ്ങളിൽ പ്രവർത്തിച്ച അദ്ദേഹം പിന്നീട് വി.കെ പ്രകാശിന്റെ പരസ്യ ചിത്രങ്ങളിലും സംവിധാനസഹായിയായി .
2001 ഇലാണ് പ്രകാശും ഭാര്യ സ്നേഹ ഐയ്പും ചേർന്ന് നിർവാണ എന്ന പരസ്യനിർമ്മാണ സ്ഥാപനം അരംഭിക്കുന്നത്.
പ്രധാനപ്പെട്ട ചിത്രങ്ങൾ
വോടാഫോൻ, ടൈടാൻ,ഇന്ക്രെടിബിൽ ഇന്ത്യ,കേരള ടൂറിസം,മധ്യപ്രദേശ് ടൂറിസം,ബജാജ്,ഫ്രൂട്ടി, എയർടെൽ,പെപ്സി തുടങ്ങി അനേകം ബ്രാൻഡുകൾക്ക് വേണ്ടി പ്രകാശ്‌ പരസ്യ ചിത്രങ്ങൾ സംവിധാനം ചെയ്തു.
വാഗൻ ആർ-ഫീൽ അറ്റ്‌ ഹോം
പ്രകാശിന്റെ പരസ്യ നിർമ്മാണ കരിയറിലെ ആദ്യത്തെ പ്രധാന വിജയമായിരുന്നു 2001ഇൽ പുറത്തിറങ്ങിയ വാഗൻ ആർ പരസ്യം.
സാച്ചി എന്ന പരസ്യകമ്പനിക്ക് വേണ്ടി അദ്ദേഹം സംവിധാനം ചെയ്ത ഈ പരസ്യം ആ കൊല്ലത്തെ മികച്ച പരസ്യമായി തിരഞ്ഞെടുക്കപ്പെട്ടു.
ഇതിനു ശേഷമാണു സ്വന്തമായി പരസ്യകമ്പനി തുടങ്ങുന്നത്.
ഹച്ച് (ഈ മനോഹര ലോകത്ത് നീയും ഞാനും)
ഒരു കുട്ടിയേയും പഗ്ഗിനെയും(ഒരു തരം നായ)പ്രധാന കഥാപാത്രങ്ങളാക്കി നിർവാന നിർമ്മിച്ച പരസ്യം എക്കാലത്തെയും ജനകീയമായ പരസ്യങ്ങളിൽ ഒന്നായി മാറി.
പരസ്യം തരംഗമായത്തിനു ശേഷം താരമായി മാറിയ പഗ്ഗുകളുടെ വില്പനയിൽ വൻ മുന്നേറ്റമുണ്ടായി.
വോടാഫോൻ സൂസൂ
ഐ.പി.എൽ 2009 സീസൺ സമയത്ത് റിലീസ് ചെയ്ത വോടാഫോൻ സൂസൂ പരസ്യങ്ങൾ ലോകത്തിലെ തന്നെ ഏറ്റവും മികച്ച പരസ്യചിത്രമായി മാറി.
ദക്ഷിണാഫ്രിക്കൻ നഗരമായ കേപ് ടൌണിൽ ചിത്രീകരിച്ച പരസ്യങ്ങൾ 30 ദിനം കൊണ്ടാണ് പൂർത്തിയാക്കിയത്.
പ്രത്യേക വേഷവിധാനങ്ങൾ ഉപയോഗിച്ച് യഥാർത്ഥ മനുഷ്യരെ അനിമേറ്റഡായി തോന്നിപ്പിച്ച രീതി ഒരുപാട് പ്രശംസകൾക്ക് പാത്രമായി.
കേരള ടൂറിസം പരസ്യം
"നിങ്ങളുടെ നിമിഷം കാത്തിരിക്കുന്നു" എന്ന പരസ്യവാചകത്തോട് കൂടി വിദേശികളെ കേരളത്തിലേക്ക് ആകർഷിക്കാൻ കേരള ടൂറിസം വകുപ്പ് നിർമ്മിച്ച പരസ്യചിത്രം സംവിധാനം ചെയ്തത് പ്രകാശ്‌ ആണ്.
തേക്കടി,ആലപ്പുഴ,കണ്ണൂർ,മുന്നാർ എന്നിവിടങ്ങളിലായി ചിത്രീകരണം പൂർത്തിയാക്കിയ ചിത്രത്തിൽ കേരളത്തിന്റെ തനതു കലാരൂപങ്ങളായ തെയ്യവും കഥകളിയും നിറഞ്ഞു നിൽക്കുന്നു.
പരസ്യത്തിൽ ഉടനീളം നിഴലിച്ച വൈദേശിക സ്വാധീനം വിമർശനങ്ങൾക്ക് വിധേയമായി.
സിനിമയുമായുള്ള ബന്ധം
മലയാള സിനിമയിൽ സംവിധാന സഹായിയായി ആദ്യകാലത്ത് പ്രവർത്തിച്ച പ്രകാശ്‌ വർമ ലാൽ ജോസ് സംവിധാനം ചെയ്ത ഏഴു സുന്ദര രാത്രികൾ എന്ന ചിത്രത്തിന്റെ പരസ്യപ്രചാരണത്തിന്റെ ഭാഗമായി "പെട്ടിടാം ആരും ആപത്തിൽ" എന്ന ഗാനം സംവിധാനം ചെയ്തു.
ഗാനം ഹിറ്റ്‌ ചാർട്ടിൽ ഇടം നേടി.
↑ ↑ http://www.thehindu.com/todays-paper/tp-features/tp-metroplus/the-world-of-zoozoos/article647431.ece ↑ http://www.thehindu.com/todays-paper/tp-features/tp-metroplus/the-world-of-zoozoos/article647431.ece ↑ http://economictimes.indiatimes.com/opinion/india-emerging/the-whos-who-of-zoozoo/articleshow/4497559.cms ↑ http://www.frontline.in/static/html/fl2726/stories/20101231272612600.htm ↑
ഫിലിപ്പ് ജെ തോമസ് ഇംഗ്ലീഷ് വിലാസം https://ml.wikipedia.org/wiki/Philip_J.
ഒരു കനേഡിയൻ അധ്യാപകനും സംഗീതജ്ഞനും ഫോക്ക്‌ലോറിസ്റ്റുമായിരുന്നു ഫിലിപ്പ് ജെയിംസ് തോമസ് (ജീവിതകാലം: മാർച്ച് 26, 1921 - ജനുവരി 26, 2007) .
കാനഡയിലെ ബ്രിട്ടീഷ് കൊളംബിയയിലെ വിക്ടോറിയയിൽ ജനിച്ച തോമസ് രണ്ടാം ലോകമഹായുദ്ധം പൊട്ടിപ്പുറപ്പെടുന്ന സമയത്താണ് ആർസിഎഎഫിൽ പ്രവേശിച്ചത്.
എയർഫോഴ്സിനൊപ്പം, കാനഡയുടെ റഡാർ സാങ്കേതികവിദ്യയുടെ വികസനത്തിലും അദ്ദേഹം ഏർപ്പെട്ടിരുന്നു.
യൂറോപ്പിലും ഇന്ത്യയിലും അദ്ദേഹം സേവനം നടത്തി.
രണ്ടാം ലോകമഹായുദ്ധത്തിനുശേഷം ആർസിഎഎഫിൽ നിന്ന് ഡിസ്ചാർജ് ചെയ്ത ശേഷം തോമസ് ബിസിയിലേക്ക് മടങ്ങി.
ബ്രിട്ടീഷ് കൊളംബിയ സർവകലാശാലയിൽ നിന്ന് വിദ്യാഭ്യാസം നേടി.
1949-ൽ പെൻഡർ ഹാർബറിലായിരുന്നു അദ്ദേഹത്തിന്റെ ആദ്യ അധ്യാപന നിയമനം.
പ്രദേശവാസികളുമായുള്ള സമ്പർക്കത്തിലൂടെ അദ്ദേഹം നാടോടിക്കഥകളിലും പാട്ടിലൂടെ കഥപറച്ചിലിലും താൽപര്യം വളർത്തി.
1953-ൽ വാൻകൂവർ സ്കൂൾ ബോർഡ് അദ്ദേഹത്തെ ചിത്രകലാ അധ്യാപകനായി നിയമിച്ചു.
1964-65-ൽ, അദ്ദേഹം ഈസ്റ്റ് വാൻകൂവറിലെ ഒരു സ്വകാര്യ, പുരോഗമന സ്കൂളായ ന്യൂ സ്കൂളിന്റെ പ്രിൻസിപ്പലായിരുന്നു.
ആർക്കൈവിസ്റ്റ്
"കുട്ടിയെ ബഹുമാനിക്കുന്നതും കുട്ടി എങ്ങനെ കലയുണ്ടാക്കുന്നു" എന്നതുമായ കുട്ടികളുടെ കലാ വിദ്യാഭ്യാസത്തിന്റെ തത്ത്വശാസ്ത്രം തോമസ് വികസിപ്പിച്ചെടുത്തു.
1959-ൽ അദ്ദേഹം വാൻകൂവർ ഫോക്ക് സോംഗ് സർക്കിൾ (പിന്നീട് വാൻകൂവർ ഫോക്ക് സോംഗ് സൊസൈറ്റി) സ്ഥാപിച്ചു.
അത് വിശേഷാലുള്ള വസ്തുക്കൾ ശേഖരിക്കുന്നതിനുള്ള ഒരു മാധ്യമമായി മാറി.
കാനഡയിലെ ഏറ്റവും പഴയ നാടോടി സംഗീത സൊസൈറ്റിയാണ് സോംഗ് സർക്കിൾ.
അദ്ദേഹത്തിന്റെ 1979-ലെ പുസ്തകം, സോങ്സ് ഓഫ് ദി പസഫിക് നോർത്ത് വെസ്റ്റ്, ഒന്റാറിയോയുടെ പടിഞ്ഞാറ് ഭാഗത്ത് നിന്നുള്ള കനേഡിയൻ ഗാനങ്ങളുടെ ആദ്യത്തെ വലിയ ശേഖരം ആയതിനാൽ ഇത് പ്രത്യേക താൽപ്പര്യമുള്ളതാണ്.
അദ്ദേഹം ഗിറ്റാറും ബാഞ്ചോയും വായിച്ചു.
അദ്ദേഹവും ഭാര്യ ഹിൽഡ തോമസും Archived 2016-04-03 at the Wayback Machine .
(1928-2005) ബ്രിട്ടീഷ് കൊളംബിയയിലെയും പടിഞ്ഞാറൻ കാനഡയിലെയും നാടോടി ഉത്സവങ്ങളിൽ പലപ്പോഴും ഒരുമിച്ച് അവതരിപ്പിച്ചു.
പ്രസിദ്ധീകരണങ്ങൾ കാരിബൂ വാഗൺ റോഡ് 1858-1868 (1964) സോങ്സ് ഓഫ് പസഫിക് നോർത്ത് വെസ്റ്റ്(1979; രണ്ടാമത്തെ പരിഷ്കരിച്ചതും വിപുലീകരിച്ചതുമായ പതിപ്പ്, 2006) ട്വന്റി ഫൈവ് സോങ്സ് ഓഫ് വാൻകൂവർ 1886-1986 (1985) " ""സ്റ്റാൻലി ജി. ട്രിഗ്സ്"”: എ റികളക്ഷൻ " കനേഡിയൻ ഫോക്ലോർ ബുള്ളറ്റിൻ, 1996 റെക്കോർഡിംഗുകൾ ഫിൽ തോമസ് ആന്റ് ഫ്രെണ്ട്സ്: ലിവ് അറ്റ് ഫോക്ക്‌ലൈഫ് എക്‌സ്‌പോ 86 വേർ ദി ഫ്രേസർ റിവർ ഫ്ലോസ് ആന്റ് അദർ സോങ്സ് ഓഫ് പസഫിക് നോർത്ത് വെസ്റ്റ് ദി യംഗ് മാൻ ഫ്രം കാനഡ: ബി.സി. സോങ്സ് ഫ്രം പി.ജെ. തോമസ്  കളക്ഷൻ(ജോൺ ബാർട്ട്ലെറ്റും റിക്ക റൂബ്സാറ്റും അവതരിപ്പിച്ചത്) ബഹുമതികളും അവാർഡുകളും ജി.എ. ഫെർഗൂസൺ പ്രൈസ്, ബി.സി.യിൽ നിന്ന്. ടീച്ചേഴ്സ് ഫെഡറേഷൻ ഓണററി ലൈഫ് അംഗം ബി.സി. ആർട്ട് ടീച്ചേഴ്സ് അസോസിയേഷൻ കനേഡിയൻ സൊസൈറ്റി ഫോർ ട്രഡീഷണൽ മ്യൂസിക്കിന്റെ ഓണററി പ്രസിഡന്റും ലൈഫ് മെമ്പറും മാരിയസ് ബാർബ്യൂ അവാർഡ് അവലംബം Obituary പുറംകണ്ണികൾ Description of the P.J. Thomas Collection of British Columbia Folk Songs Philip J. Thomas Popular Song Collection (searchable database) Archived 2007-09-30 at the Wayback Machine . "
Philip J. Thomas" Archived 2017-09-12 at the Wayback Machine .
ഫ്രഞ്ച് ഇന്ത്യ ഇംഗ്ലീഷ് വിലാസം https://ml.wikipedia.org/wiki/French_India
ഇന്ത്യൻ ഉപഭൂഖണ്ഡത്തിൽ ചിതറി കിടന്ന ഫ്രഞ്ച് കോളനി പ്രദേശങ്ങളെ ചേർത്ത് ഫ്രഞ്ച് ഇന്ത്യ എന്ന് അറിയപ്പെടുന്നു.1950ലും 1954ലും ഈ പ്രദേശങ്ങൾ ഇന്ത്യൻ യൂണിയനിൽ ലയിച്ചു.
കൊറാമണ്ടൽ തീരപ്രദേശത്തെ പോണ്ടിചേരി , കാരക്കൽ , യാനം എന്നീ പ്രദേശങ്ങളും മലബാർ തീരപ്രദേശത്തെ മാഹി , ബംഗാളിലെ ചാന്ദേർനഗർ എന്നീ പ്രദേശങ്ങളും ഫ്രഞ്ച് ഇന്ത്യയുടെ ഭാഗമായിരുന്നു.
ഫ്രഞ്ച് ഇന്ത്യയിലെ ധാരാളം ലോഡ്ജുകളും(വ്യാപാര സ്ഥലങ്ങൾ) ഉൽപ്പെട്ടിരുന്നു.1816നു ശേഷം ഈ പ്രദേശങ്ങൾക്ക് കച്ചവടപ്രധാന്യം വരികയും ഇവ ബ്രിട്ടീഷ് അധികാരത്തിൻ കീഴിൽ വരികയും ചെയ്തു.
16ആം നൂറ്റാണ്ടിന്റെ പകുതിയിൽ രാജാവായ ഫ്രാൻസിസ് ഒന്നാമൻ റോൺ (Rouen) രാജ്യത്തെ വ്യാപാരികളെ രണ്ട് കപ്പലിൽ കിഴക്കൻ തീരപ്രദേശത്തേക്ക് അയക്കുകയും അങ്ങനെ ഇന്ത്യയിലാദ്യമായി ഫ്രഞ്ചുകാർ എത്തുകയും ചെതു.1604ൽ ഒരു കമ്പനി വ്യാപാരത്തിനു രാജാവായ ഹെന്രി നാലാമനിൽ നിന്നും പേറ്റന്റ് വാങ്ങിയെങ്ങിലും ആ ശ്രമം പരാജയപ്പെടുകയും ചെയ്തു.
1667ൽ ഫ്രഞ്ച് ഇന്ത്യ കമ്പനി മറ്റൊറു പര്യവേഷകരെ ഫ്രാങ്കോയിസ് കാറോണിന്റെ(ഇദ്ദേഹത്തിന്റെ മറ്റൊറു പേർഷ്യൻ നാമം മാർകാറ എന്നാണു) നേതൃത്വത്തിൽ അയക്കുകയും 1668ൽ സൂററ്റിൽ എത്തിച്ചേരുകയും അവിടെ ആദ്യത്തെ ഫ്രഞ്ച് ഫാക്ടറി സ്ഥാപിക്കുകയും ചെയ്തു.1669ൽ മസൂലി പട്ടണത്തിൽ മറ്റൊരു ഫ്രഞ്ച് ഫാക്ടറി സ്ഥാപിച്ചു.1672ൽ സെന്റ് തോമസ് ഇവിടം എറ്റെടുത്തു എന്നാൽ ഡച്ചുകാർ ഈ സ്ഥലം ഇവരിൽ നിന്നും കൈയ്യടക്കി.1692ൽ ബംഗാളിലെ മുഗൾ ഗവർണറായിരുന്ന ഷൈസ്ത ഖാന്റെ അനുമതിയോടെ ചന്ദേർനഗർ സ്ഥാപിക്കുകയും ചെയ്തു.1673ൽ ബീജാപൂരിലെ സുൽത്താന്റെ കീഴിലായിരുന്ന വലികൊണ്ടപുരത്തെ ഖിലാദരിൽ നിന്നും പൊണ്ടിച്ചേരി പ്രദേശം കയ്യടക്കുകയും പോണ്ടിച്ചേരി സ്ഥാപിക്കുകയും ചെയ്യ്തു..
1720ൽ സൂററ്റ്,മസൂലിപട്ടനം ബാന്റം എന്നിവിടങ്ങളിലെ ഫാക്ടറികൾ ഫ്രഞ്ചിൽ നിന്നും ബ്രിട്ടീഷ് ഈസ്റ്റ് ഇന്ത്യ കമ്പനി പിടിച്ചെടുത്തു.
1673 ഫെബ്രുവരി നാലാം തീയതി പോണ്ടിച്ചേരിയിലെ ഡാനിഷ് ലോഡ്ജിൽ ബെല്ലാഗർ ഡെ എൽ എപിൻനായ്  എന്ന ഫ്രഞ്ച് ഓഫീസർ ഏറ്റെടുക്കുകയും പോണ്ടിച്ചേരിയിൽ ആദ്യമായി ഫ്രഞ്ച് അഡ്മിനിസ്ട്രേഷൻ ആരംഭിക്കുകയും ചെയ്തു.1674 ആദ്യത്തെ ഗവർണറായിരുന്ന ഫ്രാങ്കോയിസ് മാർട്ടിൻ ഒരു ചെറിയ മീൻ പിടുത്ത ഗ്രാമത്തിൽനിന്നും പോണ്ടിച്ചേരിയെ ഒരു തുറമുഖ നഗരം ആക്കി മാറ്റാനുള്ള പദ്ധതികൾ ആരംഭിച്ചു.
ആ സമയത്തും ഫ്രഞ്ചുകാർ ഡച്ചുകാരും ഇംഗ്ലീഷുകാരും തമ്മിൽ നിരന്തരം സംഘട്ടനത്തിൽ ആയിരുന്നു.
ഫ്രാൻസിലെ ഗൊൽകോണ്ട സുൽത്താൻ ഖുത്ബ്ഷാ ആന്റോൻ ഡിസ്ട്രെമ എന്ന ഫ്രഞ്ച് ഹുഗ്നോട്ട് ഭിഷഗ്വരൻ ഫ്രാൻസിന്റെ കേസ് ഫാൻസിനു അനുകൂലമാക്കി.
1693 ൽ ഡച്ചുകാർ പോണ്ടിച്ചേരി പിടിച്ചടക്കുകയും കോട്ടകളുടെ ശക്തി വർദ്ധിപ്പിക്കുകയും ചെയ്തു.
1697 സെപ്റ്റംബർ 20 ന് ഫ്രഞ്ച് ഒപ്പുവച്ച ട്രൈറ്റി ഓഫ് റൈസ്വിക്ക്({Treaty of Ryswick)}വഴി ഫ്രഞ്ചുകാർ ഈ നഗരം തിരിച്ചു പിടിച്ചു.
പതിനെട്ടാം നൂറ്റാണ്ടിന്റെ ആദ്യത്തിൽ പോണ്ടിച്ചേരി പട്ടണം ഗ്രിഡ് പാറ്റേണിൽ സ്ഥാപിക്കുകയും ഗണ്യമായി വളരുകയും ചെയ്തു.
പിയറി ക്രിസ്റ്റോഫീ ലെയിയർ (1726-1735), പിയറി ബെനോയ്ത്ത് ഡുമാസ് (1735-1741) തുടങ്ങിയ ഗവർണർമാർ പോണ്ടിച്ചേരി പ്രദേശം വിപുലമാക്കി.1741 വന്ന ഫ്രഞ്ച് ഇന്ത്യയിലെ ഏറ്റവും പ്രശസ്തനായ ഗവർണർ ആയിരുന്ന ജോസഫ് ഫ്രാങ്കോയിസ് ഡ്യൂപ്ലെക്സ് മികച്ച രീതിയിൽ ഭരണം നടത്തുകയും ഫ്രഞ്ച് മേധാവിത്വം ഇന്ത്യയിൽ അരക്കിട്ടുറപ്പിക്കാൻ ഉള്ള ശ്രമങ്ങൾ തുടരുകയും ചെയ്തു.
ഈ കാലഘട്ടത്തിൽ ബ്രിട്ടനും ഫ്രാൻസും തമ്മിൽ സമാധാനപരമായി നിലനിൽക്കുകയും ചെയ്തു.
ഈ കാലഘട്ടത്തിൽ ഹൈദരാബാദിനും  ഇടയ്ക്കുള്ള സ്ഥലങ്ങൾ ഇദ്ദേഹത്തിൻറെ സൈന്യം വിജയകരമായി നിയന്ത്രിച്ചിരുന്നു.
എന്നാൽ 1744 റോബർട്ട് ക്ലൈവ് ഇന്ത്യയിൽ എത്തിയപ്പോൾ ഇന്ത്യയിലുള്ള ഫ്രഞ്ച് സാമ്രാജ്യം എന്ന് അദ്ദേഹത്തിൻറെ സ്വപ്നം പൂർത്തീകരിക്കാതെ പോയി.